CELEX: 32021R1795
Language: bg
Date: 2021-10-11 00:00:00
Title: Регламент (ЕС) 2021/1795 на Комисията от 11 октомври 2021 година за поправка на Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от тербутилазин във и върху определени продукти (текст от значение за ЕИП)

12.10.2021   
               
               
                  BG
               
               
                  Официален вестник на Европейския съюз
               
               
                  L 361/43
               
            
         РЕГЛАМЕНТ (ЕС) 2021/1795 НА КОМИСИЯТА
         от 11 октомври 2021 година
         за поправка на Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от тербутилазин във и върху определени продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) и член 49, параграф 2 от него,
         като има предвид, че:
         
                     (1)
                  
                  
                     Максимално допустимите граници на остатъчни вещества (МДГОВ) за тербутилазин са определени в приложение II към Регламент (ЕО) № 396/2005.
                  
               
                     (2)
                  
                  
                     Регламент (ЕО) № 396/2005 беше изменен с Регламент (ЕС) 2021/618 на Комисията (2), като МДГОВ за тербутилазин в сладка царевица, царевица и сорго бяха определени погрешно на 0,01 mg/kg вместо 0,02 mg/kg, което е правилната граница на количествено определяне (ГКО). ГКО от 0,02 mg/kg е в съответствие с обоснованото становище на Европейския орган за безопасност на храните относно съществуващите МДГОВ в съответствие с член 12, параграф 1 от Регламент (ЕО) № 396/2005 (3).
                  
               
                     (3)
                  
                  
                     Поради това Регламент (ЕО) № 396/2005 следва да бъде съответно поправен.
                  
               
                     (4)
                  
                  
                     В интерес на яснотата и правната сигурност за икономическите оператори и правоприлагащите органи настоящият регламент следва да се прилага от същата дата като Регламент (ЕС) 2021/618.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕО) № 396/2005 се поправя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 6 ноември 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 70, 16.3.2005 г., стр. 1.
         
            (2)  Регламент (ЕС) 2021/618 на Комисията от 15 април 2021 г. за изменение на приложения II и III към Регламент (ЕО) № 396/2005 на Европейския парламент и на Съвета относно максимално допустимите граници на остатъчни вещества от диклофоп, флуопирам, ипконазол и тербутилазин във или върху определени продукти (ОВ L 131, 16.4.2021 г., стр. 55).
         
            (3)  Европейски орган за безопасност на храните; Reasoned opinion on the review of the existing maximum residue levels for terbuthylazine according to Article 12 of Regulation (ЕО) № 396/2005 (Обосновано становище относно прегледа на съществуващите максимално допустими граници на остатъчни вещества от тербутилазин в съответствие с член 12 от Регламент (ЕО) № 396/2005). EFSA Journal (Бюлетин на ЕОБХ), 2020; 18(1): 5980.
      
      
         
            ПРИЛОЖЕНИЕ
            Приложение II към Регламент (ЕО) № 396/2005 се поправя, както следва:
            
                         
                     
                     
                        В колоната „Тербутилазин (R) (F)“ максимално допустимите граници на остатъчни вещества за код 0234000 „сладка царевица“, код 0500030 „царевица“ и код 0500080 „сорго“ се заменят със следните стойности:
                        
                                    а)
                                 
                                 
                                    Код 0234000 „сладка царевица“: „0,01 (*)(+)“ с „0,02 (*)(+)“
                                 
                              
                                    б)
                                 
                                 
                                    Код 0500030 „царевица“: „0,01 (*)“ с „0,02 (*)“
                                 
                              
                                    в)
                                 
                                 
                                    Код 0500080 „сорго“: „0,01 (*)“ с „0,02 (*)“